Obsah

[Úvod 1](#_Toc469256447)

[1 Hlavné úlohy Pracovnej skupiny pre informovanie a komunikáciu v programovom období 2014-2020 1](#_Toc469256448)

[2 Základné princípy Pracovnej skupiny pre informovanie a komunikáciu v programovom období 2014-2020 2](#_Toc469256449)

[3 Zoznam členov Pracovnej skupiny pre informovanie a komunikáciu 4](#_Toc469256450)

Úvod

1. Hlavnou platformou pre spoluprácu medzi jednotlivými riadiacimi orgánmi a národným koordinátorom je, v súlade s čl. 117 ods. 2 Nariadenia Európskeho parlamentu a Rady (EÚ) č. 1303/2013, Pracovná skupina pre informovanie a komunikáciu pre programové obdobie 2014-2020 (ďalej aj „Pracovná skupina pre informovanie a komunikáciu" alebo „pracovná skupina“).

1 Hlavné úlohy Pracovnej skupiny pre informovanie a komunikáciu v programovom období 2014-2020

1. Koordinácia aktivít OP a aktivít ÚV SR.
2. Predkladanie komunikačnej stratégie OP a ročných komunikačných plánov OP na ÚV SR.
3. Spolupráca na prierezových komunikačných aktivitách ÚV SR, ktoré majú celoplošný dopad na najširšie cieľové skupiny.
4. Využitie potenciálu spolupráce pri realizovaní spoločného mediálneho nákupu pri komunikačných aktivitách ÚV SR a OP, ktoré majú celoplošný dopad na najširšie cieľové skupiny (Ide o prípad, kedy ÚV SR vyhlási spoločné verejné obstarávanie pre viac subjektov, ktoré si však cez realizačné zmluvy plne riadia a kontrolujú všetky procesy).
5. Prenos informácií, skúseností a príkladov dobrej praxe ako na úrovni SR, tak aj v rámci spolupráce s ostatnými členskými krajinami a EK.
6. Spolupráca pri realizovaní komunikačných aktivít tak, aby došlo k efektívnemu vynaloženiu finančných a ľudských zdrojov.
7. Koordinácia spoločných informačných nástrojov, webové sídlo [www.partnerskadohoda.gov.sk](http://www.partnerskadohoda.gov.sk), štvrťročník o EŠIF (Eurokompas), ďalšie informačné publikácie.

2 Základné princípy Pracovnej skupiny pre informovanie a komunikáciu v programovom období 2014-2020

1. Štatút Pracovnej skupiny pre informovanie a komunikáciu vymedzí pôsobnosť, zloženie a výkon činností pracovnej skupiny;
2. Návrh Štatútu pracovnej skupiny pre informovanie a komunikáciu pri ÚV SR predloží jej predseda na jej prvé rokovanie. Štatút je považovaný za prijatý, ak o ňom hlasovaním kladne rozhodne nadpolovičná väčšina prítomných členov;
3. Pracovná skupina pre informovanie a komunikáciu, ako aktívny nástroj na zabezpečenie optimalizácie a jednotnosti postupov pri vypracovávaní komunikačných stratégií OP a zabezpečovaní informovania a komunikácie v celom procese implementácie a čerpania EŠIF, predkladá návrhy na aktualizáciu Systému riadenia európskych štrukturálnych a investičných fondov na programové obdobie 2014 – 2020, ako aj Metodického pokynu č. 16 pre informovanie a komunikáciu EŠIF a jeho príloh;
4. Pracovná skupina pre informovanie a komunikáciu predkladá návrhy na aktualizáciu predmetného Metodického pokynu v dôsledku zmien legislatívy EU, národnej legislatívy, záverov misií EK a vykonaných auditov, zohľadnenia skutočností vyplývajúcich z reálnej implementácie EŠIF ako aj na základe požiadavky riadiacich orgánov;
5. Pracovná skupina pre informovanie a komunikáciu v prípade potreby spolupracuje s nezávislými odborníkmi v oblasti informovania a komunikácie;
6. ÚV SR pomocou Pracovnej skupiny pre informovanie a komunikáciu zabezpečuje informovanie a komunikáciu Partnerskej dohody SR na roky 2014 – 2020 ako aj podpornú komunikáciu operačných programov v SR i v zahraničí smerom na EK;
7. ÚV SR pomocou Pracovnej skupiny pre informovanie a komunikáciu koordinuje fungovanie spoločných informačných nástrojov;
8. Pôsobnosťou Pracovnej skupiny pre informovanie a komunikáciu nie je dotknutá právomoc a zodpovednosť riadiacich orgánov za proces informovania a komunikácie týkajúci sa operačných programov v ich pôsobnosti;
9. Predsedom Pracovnej skupiny pre informovanie a komunikáciu je riaditeľ vecne príslušného útvaru na Úrade vlády SR, v ktorého gescii je výkon funkcie v oblasti informovania a komunikácie;
10. Predseda plní nasledovné úlohy:
11. reprezentuje Pracovnú skupinu pre informovanie a komunikáciu a zodpovedá za jej činnosť;
12. podľa potreby, minimálne však 2 - krát ročne, zvoláva zasadnutie Pracovnej skupiny pre informovanie a komunikáciu, navrhuje program a vedie zasadania pracovnej skupiny;
13. predkladá pracovnej skupine návrh štatútu a jeho aktualizácie na schválenie;
14. zodpovedá za dodržiavanie Štatútu Pracovnej skupiny pre informovanie a komunikáciu;
15. riadi sekretariát Pracovnej skupiny pre informovanie a komunikáciu a zodpovedá za jeho činnosť;
16. Predseda počas svojej neprítomnosti poverí predsedaním zasadnutiu pracovnej skupiny pracovníka odboru informovania a komunikácie ÚV SR;
17. Organizovanie zasadaní pracovnej skupiny zabezpečuje sekretariát pracovnej skupiny, zriadený na vecne príslušnom útvare na ÚV SR, v ktorého gescii je výkon funkcie v oblasti informovania a komunikácie;
18. Funkciu sekretariátu pracovnej skupiny vykonáva vecne príslušný útvar na ÚV SR, v ktorého gescii je výkon funkcie v oblasti informovania a komunikácie;
19. Členovia Pracovnej skupiny pre informovanie a komunikáciu sa na jej zasadnutiach zúčastňujú osobne. Členstvo v pracovnej skupine je zastupiteľné iba na základe splnomocnenia pre zastupujúceho člena pracovnej skupiny, ktoré bude oznámené e-mailom/listom predsedovi pracovnej skupiny najneskôr 5 pracovných dní pred zasadnutím Pracovnej skupiny pre informovanie a komunikáciu. Pre zastupujúceho člena platia všetky ustanovenia tohto štatútu;
20. V osobitných prípadoch je možné hlasovať elektronickou formou. Spôsob hlasovania určuje Štatút Pracovnej skupiny pre informovanie a komunikáciu;
21. Členovia Pracovnej skupiny pre informovanie a komunikáciu zabezpečujú prípravu, spracovanie a predloženie požadovaných výstupov a záverov pre pracovnú skupinu;
22. Členovia Pracovnej skupiny pre informovanie a komunikáciu sú povinní informovať svojich nadriadených o prijatých výstupoch a záveroch pracovnej skupiny;
23. Členovia Pracovnej skupiny pre informovanie a komunikáciu, v prípade zverejňovania aktuálnych informácií o operačných programoch na webových sídlach vlastných inštitúcií, sú povinní informovať určeného pracovníka ÚV SR, zodpovedného za aktualizáciu webového sídla [www.partnerskadohoda.gov.sk](http://www.partnerskadohoda.gov.sk) o EŠIF a požiadať ho o ich zverejnenie aj na tomto webovom sídle, ak nie je administrácia webového sídla [www.partnerskadohoda.gov.sk](http://www.partnerskadohoda.gov.sk) uspôsobená inak;
24. Členovia Pracovnej skupiny pre informovanie a komunikáciu sa aktívne podieľajú pri príprave spoločného časopisu EUROKOMPAS v spolupráci s ÚV SR, s vecne príslušným útvarom na ÚV SR, v ktorého gescii je výkon funkcie v oblasti informovania a komunikácie;
25. Podľa potreby členovia Pracovnej skupiny pre informovanie a komunikáciu spolupracujú s ÚV SR, s vecne príslušným útvarom na ÚV SR, v ktorého gescii je výkon funkcie v oblasti informovania a komunikácie, pri vydávaní iných informačných publikácií (letáky, brožúry a iné) a organizovaní spoločných konferencií, či už pre odbornú alebo laickú verejnosť, resp. iné organizácie zapojené do implementácie prostriedkov EŠIF;
26. Členovia Pracovnej skupiny pre informovanie a komunikáciu spolupracujú v rámci svojich kompetencií na ostatných informačných nástrojoch a aktivitách s ÚV SR, s vecne príslušným útvarom na ÚV SR, v ktorého gescii je výkon funkcie v oblasti informovania a komunikácie, na dosiahnutie jednotného postupu všetkých subjektov zainteresovaných do procesu informovania a komunikácie pomocí z EŠIF;
27. Členovia Pracovnej skupiny pre informovanie a komunikáciu predkladajú predsedovi pracovnej skupiny podnety a námety na rokovanie pracovnej skupiny;
28. Členovia Pracovnej skupiny pre informovanie a komunikáciu predkladajú predsedovi na zasadnutie Pracovnej skupiny priebežnú informáciu o plánovaných a realizovaných informačno-komunikačných aktivitách za príslušný OP;
29. Členstvo v pracovnej skupine pre informovanie a komunikáciu vzniká, resp. zaniká, nomináciou, resp. odvolaním zástupcu príslušným orgánom písomnou formou (listom) zaslanou písomnou alebo elektronickou formou adresovanou riaditeľovi vecne príslušného útvaru na ÚV SR, v ktorého gescii je výkon funkcie v oblasti informovania a komunikácie ako predsedovi Pracovnej skupiny pre informovanie a komunikáciu;
30. Člen Pracovnej skupiny pre informovanie a komunikáciu môže, ak to považuje za nevyhnutné, prizvať na zasadanie experta v oblasti predmetu rokovania. O tejto skutočnosti informuje predsedu Pracovnej skupiny pre informovanie a komunikáciu elektronicky alebo telefonicky dostatočne včas pred zasadnutím pracovnej skupiny. Na zasadnutie PS môže byť prizvaný aj zástupca SO, pokiaľ to zástupca príslušného RO (člen PS) považuje za potrebné. O účasti zástupcu SO bude vopred informovať predsedu PS člen PS za príslušný OP."

3 Zoznam členov Pracovnej skupiny pre informovanie a komunikáciu

* Zástupca ÚV SR - predseda - ÚV SR - odbor informovanosti a publicity
* Zástupca ÚV SR - tajomník - ÚV SR - odbor informovanosti a publicity
* Zástupca ÚV SR - ÚV SR - odbor informovanosti a publicit*y*
* Zástupca CKO - Ministerstvo investícií, regionálneho rozvoja a informatizácie Slovenskej republiky, odbor metodiky a koordinácie subjektov
* Zástupca odboru Národný úrad pre OLAFÚV SR-
* Zástupca OP Integrovaná infraštruktúra ( výskum a inovácie) - MH SR
* Zástupca OP Integrovaná infraštruktúra - MDV SR
* Zástupca OP Kvalita životného prostredia - MŽP SR
* Zástupca Integrovaného regionálneho operačného programu - Ministerstvo investícií, regionálneho rozvoja a informatizácie Slovenskej republiky
* Zástupca OP Ľudské zdroje - MPSVR SR
* Zástupca OP Efektívna verejná správa – MV SR
* Zástupca Programu rozvoja vidieka - MPRV SR
* Zástupca OP Technická pomoc - Ministerstvo investícií, regionálneho rozvoja a informatizácie Slovenskej republiky
* Zástupca OP Rybné hospodárstvo - MPRV SR
* Zástupca Programov cezhraničnej spolupráce - Ministerstvo investícií, regionálneho rozvoja a informatizácie Slovenskej republiky
* Zástupca Certifikačného orgánu - MF SR
* Zástupca gestora horizontálneho princípu Udržateľný rozvoj - Ministerstvo investícií, regionálneho rozvoja a informatizácie Slovenskej republiky
* Zástupcovia sprostredkovateľských orgánov - delegovaný RO OP
* Zástupca gestora horizontálnych princípov -  nediskriminácia a rovnosť mužov   
  a žien - MPSVR SR.